Publication: Magyar Közlöny
Issue: MK-2010-127 (Year: 2010, Number: 127)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti
Paragraph Index: 185

az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti hitelesítés céljából. Az aláírásgyûjtõ íven a következõ kérdés szerepelt: „Egyetért-e Ön azzal, hogy jogtalan fogva tartásért az állam által fizetendõ nem vagyoni kártérítés ne lehessen kevesebb a fogva tartás minden napjára számított 200 000 forintnál?” Az Országos Választási Bizottság megállapítja, hogy a kezdeményezés nem felel meg az Nsztv. 13. § (1) bekezdésében foglalt egyértelmûségi követelménynek, mely szerint a népszavazásra feltett kérdést úgy kell megfogalmazni, hogy arra egyértelmûen lehessen válaszolni. A népszavazásra feltenni kívánt kérdésnek a választópolgár és a jogalkotó számára is egyértelmûnek kell lennie. Az Alkotmánybíróság az egyértelmûség követelményét a népszavazáshoz való jog érvényesülésének alkotmányos garanciájaként értelmezi. A testület szerint a kérdés megfogalmazása nem egyértelmû, mivel a nem vagyoni kártérítés fogalmából eredõen nem egyértelmûen körülhatárolható azon események köre, amelyek ezt megalapozhatják, illetve nem határozható meg egyértelmûen – különösen nem pénzösszegben – annak mértéke sem. A nem vagyoni hátrányok igen sokfélék lehetnek, a konkrét tényállásokban változatos formákban és összefüggésekben jelennek meg, így nem lehetséges az összegszerûség meghatározása. Az aláírásgyûjtõ íven található kérdés azt a téves látszatot kelti, mintha ezen összeg automatikusan járhatna, holott a nem vagyoni kártérítés személyiségvédelmi eszköz, így személyhez kötött jellegébõl adódóan csak személyesen érvényesíthetõ. A fent leírtak alapján az Országos Választási Bizottság megállapítja, hogy a kérdésben az Nsztv. 10. §-ának c) pontja értelmében – mivel a kérdés megfogalmazása nem felel meg a törvényben foglalt követelményeknek – nem lehet országos népszavazást tartani, ezért a testület a rendelkezõ részben foglaltak szerint határozott. II. A határozat az Nsztv. 2. §-án, 10. §-ának c) pontján, 13. § (1) bekezdésén, a jogorvoslatról szóló tájékoztatás a Ve.

Source: https://magyarkozlony.hu/hivatalos-lapok/26e8b4bd7ffa8d64cea5d17b02ae5fdf632e672b/dokumentumok/975833a200feaf5eb679bb50c1b20c8ec0d2a135/letoltes